EkBass/fiwiki-20250220-pages-articles huggingface dataset:
Pohjalaisia (vuoden 1925 elokuva)

Pohjalaisia on vuonna 1925 valmistunut suomalainen mykkäelokuva, jonka ohjasi Jalmari Lahdensuo. Elokuva pohjautuu Artturi Järviluoman tekijännimellä julkaisemaan samannimiseen näytelmään vuodelta 1914. Elokuvan ensi-ilta oli 16. marraskuuta 1925 Arkadia-, Edison-, Pallas- ja Bio-Bio-teattereissa Helsingissä. Elokuvaa kuvattiin Suomi-Filmin Vironkadun studiolla Helsingissä ja kesällä 1925 Alahärmässä ja Lapualla. Nykyään pohjalaisena maakuntasymbolina tunnettu jussipaita on ilmeisesti saanut alkunsa paidasta, jota Oiva Soinin näyttelemä roolihahmo Harrin Jussi käyttää tässä elokuvassa.Lumimarja Tirronen: Pohjalaisia Suomalaisen elokuvan festivaali. Viitattu 25.4.2021. Näytelmän aiemmissa teatteriversiossa hahmo oli käyttänyt niin sanottua korsnäsinpaitaa, jonka pohjalta ensimmäinen jussipaita mahdollisesti suunniteltiin elokuvaa varten. Elokuvaa restauroitiin vuonna 2012 KAVA:ssa ja musiikin sävelsi ja sovitti Kalevi Kiviniemi. == Näyttelijät == * Oiva Soini - Jussi Harri * Simo Kaario - Erkki Harri * Hannes Närhi - Kaappo * Aino Lohikoski - Liisa * Thorild Bröderman - Vallesmanni * Martti Tuukka - Pappi * Ilmari Unho - Heikki Hanka * Armas Fredman - Vallesmannin renki * Iivari Tuomisto - Herastuomari * William Räisänen - Siltavouti * Mimmi Lähteenoja - Kaisa * Kaisa Leppänen - Maija Harri * Hemmo Airamo - kriivari * Kaarlo Kultalahti - Kääsihäjy * Yrjö Somersalmi - Karjanmaan Kyösti * Lauri Rautala - Salttu * Otto Al'Antila - Koljola * kruununvouti Hjelt - Häjy * tuomari Alajoki - Häjy * Kyösti Salomaa - Suutari * Einar Rinne - Antti Hanka == Muut tekijät == * Erkki Karu - tuottaja * Artturi Järviluoma - käsikirjoitus * Frans Ekebom - kuvaus * Armas Fredman - kuvausapulainen * Arvo Tamminen - kuvausapulainen * Martti Tuukka - apulaisohjaaja, lavastus, studiopäällikkö * Kalle Havas - valokuvat * Kosti Lehtinen - valokuvat * Kaarlo Kultalahti - paikallisasiantuntija * Otto Al'Antila - järjestäjä * Eva Luttinen - studion emäntä ==Katso myös== * Anton Kangas * Härmäläisiä * Pohjalaisia (vuoden 1936 elokuva) ==Lähteet== == Aiheesta muualla == * Mykkäelokuvasivusto Luokka:Vuoden 1925 suomalaiset elokuvat Luokka:Suomalaiset mustavalkoelokuvat Luokka:Suomalaiset draamaelokuvat Luokka:Suomalaiset mykkäelokuvat Luokka:Suomalaiset näytelmiin perustuvat elokuvat
XXI

XXI on ranskalainen aikakauslehti, joka on perustettu 2008. Sen kustantaja on Laurent Beccaria ja toimituspäällikkö Patrick de Saint Exupery. Se ilmestyy neljä kertaa vuodessa, ja se on vuodessa päässyt myydyimpien julkaisujen joukkoon; levikki on 35 000\. Lyhyessä ajassa lehti tuottaa jo voittoa pelkästään tilausten ja irtonumeromyynnin tuotoilla, ilman mainoksia. Jokainen lehti sisältää sarjakuvana toteutetun reportaasin. Lehti pitää esikuvinaan amerikkalaisia laatulehtiä Vanity Fair, The New Yorker ja The Atlantic Monthly. Lehden julkaisuyhtiön osakkaana on kustantaja Les Arènes. ==Lähteet== ==Aiheesta muualla== *XXI:n blogi *Online Journalism Blog Luokka:Ranskalaiset aikakauslehdet
Supergan lento-onnettomuus

Supergan lento-onnettomuus tapahtui 4. toukokuuta 1949 Supergan kukkulalla lähellä Torinoa, Italiassa. Onnettomuudessa kuoli lähes koko jalkapalloseura AC Torinon joukkue. Joukkue oli palaamassa ottelumatkalta Lissabonista, Portugalista. ==Tausta== Torino oli 1940-luvulla Italian johtava jalkapalloseura. Sen tuon ajan joukkuetta kutsuttiin nimellä Grande Torino. Sen pelaajat muodostivat myös Italian maajoukkueen rungon. Torino oli voittanut ennen Serie A:n kautta 1948-1949 neljä edellistä Italian mestaruutta. Torino olisi luultavasti voittanut myös vuoden 1949 mestaruuden ilman onnettomuutta. Joukkueella oli jäljellä enää neljä ottelua ennen sarjan päätöstä. Italian jalkapalloliitto myönsi mestaruuden Torinolle jälkikäteen. Torino oli kutsuttu Lissaboniin pelaamaan ystävyysottelua Benficaa vastaan. Ottelu pelattiin Benfican Francisco Ferreiran kunniaksi. ==Onnettomuus== Onnettomuuden syy oli huono näkyvyys. Lentokone törmäsi huonossa säässä Supergan basilikan kukkulaan. Lentoa operoiva lentoyhtiö oli Avio Linee Italiane ja lentokone oli Fiat G.212. Onnettomuudessa kuolivat kaikki 31 lentokoneessa ollutta henkilöä. Loukkaantuneena ollut Sauro Tomà oli joukkueen pelaajista ainoa, joka ei ollut lennolla. ==Uhrit== thumb|250px|Uhrien muistomerkki Pelaajat *Valerio Bacigalupo *Aldo Ballarin *Dino Ballarin *Emile Bongiorni *Eusebio Castigliano *Rubens Fadini *Guglielmo Gabetto *Ruggero Grava *Giuseppe Grezar *Ezio Loik *Virgilio Maroso *Danilo Martelli *Valentino Mazzola *Romeo Menti *Piero Operto *Franco Ossola *Mario Rigamonti *Julius Schubert Seuran henkilökunta *Arnaldo Agnisetta *Andrea Bonaiuti *Ippolito Civalleri *Osvaldo Cortina *Egri Erbstein *Leslie Lievesley Journalistit *Renato Casalbore *Luigi Cavallero *Renato Tosatti Lentokoneen henkilökunta *Celeste Biancardi *Celeste D’Inca *Pierluigi Meroni *Antonio Pangrazi ==Katso myös== *Münchenin lento-onnettomuus == Lähteet == == Aiheesta muualla == * Luokka:Lento-onnettomuudet Italiassa Luokka:Vuoden 1949 lento-onnettomuudet Luokka:Italian jalkapallo Luokka:Torinon urheilu
Alan Kotok

Alan Kotok (9. marraskuuta 1941 Philadelphia – 26. toukokuuta 2006 Cambridge, Massachusetts, Yhdysvallat) oli yhdysvaltalainen tietokoneinsinööri. Hän työskenteli yli 30 vuotta Digital Equipment Corporationilla toimien muun muassa PDP-10-tietokonearkkitehtuurin pääsuunnittelijana. Eläkkeelle siirryttyään hän toimi World Wide Web Consortiumin apulaispuheenjohtajana. Hänen meriitteihinsä luetaan myös osuus varhaisen Spacewar-tietokonepelin ja joystickin kehityksessä. Kotok oli hyvin kiinnostunut kaikenlaisista teknisistä asioista ja puuhasteli nuorempana muun muassa pienoisrautateiden parissa. Lisäksi hän piti urkumusiikista. == Lähteet == == Aiheesta muualla == * Kotokin perheen kotisivu Luokka:Yhdysvaltalaiset insinöörit Luokka:Digital Equipment Corporationin henkilöstö Luokka:Yhdysvaltalaiset tietotekniikan kehittäjät Luokka:Vuonna 1941 syntyneet Luokka:Vuonna 2006 kuolleet Luokka:PDP-10
Jarmo Kunnas

Jarmo Juha Kunnas (7. heinäkuuta 1937 Helsinki - 22\. heinäkuuta 1976) oli suomalainen yleisurheilija, jonka päälaji oli kuulantyöntö. Kunnas sijoittui Belgradin EM-kilpailuissa 1962 kuulantyönnössä 12:nneksi tuloksella 17,06. Hän edusti seuratasolla huippuvuosinaan Tampereen Pyrintöä ja Helsingin Kisa- Veikkoja. Hän voitti Suomen mestaruuden vuosina 1960 ja 1962 sekä SM-hopeaa vuonna 1959. Hän ylitti ensimmäisenä suomalaisena kuulantyöntäjänä 17 metrin rajan Tampereella heinäkuussa 1959. Hänen pisimmät työntönsä olivat ulkoradoilla 18,34 metriä vuonna 1969 sekä sisäradoilla 18,52 metriä vuonna 1975. Vuosina 1956–1957 hän voitti 4 × 100 metrin viestijuoksussa nuorten Suomen mestaruuden. Professori Tarmo Kunnas on hänen veljensä. == Lähteet == * Luokka:Suomalaiset pikajuoksijat Luokka:Suomalaiset kuulantyöntäjät Luokka:Vuonna 1937 syntyneet Luokka:Vuonna 1976 kuolleet
Fight to Survive

Fight to Survive on yhdysvaltalaisen hardrockyhtye White Lionin debyyttialbumi vuodelta 1985. Hiteiksi levyltä nousivat kappaleet Broken Heart, Cherokee ja Fight to Survive. Albumi ei ollut menestys ja levyä myytiin vain hieman yli 20 000 kappaletta. Broken Heartista kuvattiin myös video, jonka alussa laulaja Mike Trampin tyttöystävä on kirjoittanut peiliin huulipunalla "Goodbye" ja lähtenyt. Tramp herää ja huomaa tekstin, jonka jälkeen heittää peiliä puhelimella ja se särkyy. == Kappaleet == # # # # # # # # # # #(Bonus Live Track) #(Bonus Live Track) #(Bonus Live Track) #(Bonus Live Track) #(Bonus Live Track) #(Bonus Live Track) #(Bonus Live Track) == Kokoonpano == * Mike Tramp ‎– laulu * Vito Bratta ‎– soolo-, rytmikitara, taustalaulu * James Lomenzo ‎– basso, taustalaulu´ * Greg D'Angelo ‎– rummut, taustalaulu == Arviot == * Allmusic: http://www.allmusic.com/album/fight-to-survive-r21772 == Lähteet == Luokka:Vuoden 1985 esikoisalbumit Luokka:White Lionin albumit
Superga

Superga on kukkula lähellä Torinoa, Italiaa. Kukkulalla sijaitsee Supergan basilika. Siellä tapahtui Supergan lento-onnettomuus vuonna 1949. == Lähteet == Luokka:Mäet ja kukkulat Luokka:Torino
Tammer-Kyykkä

Tammer-Kyykkä on vuonna 1995 perustettu tamperelainen kyykkäseura, joka on voittanut useita Suomen Kyykkäliiton mestaruuksia sekä joukkuekyykässä että yksilöpelissä. Tammer-Kyykän kotikenttänä toimii Tampereen Eteläpuiston kenttä. Seuran toiminta on kaikille kiinnostuneille avointa. Seuran jäsen Veli-Pekka Ehoniemi on pelannut Suomen kyykkämaajoukkueessa ja voittanut yksilökyykän maailmanmestaruuden vuonna 2004 Ukrainan pääkaupungissa Kiovassa. ==Aiheesta muualla== * Tammer-Kyykän verkkosivut * Suomen Kyykkäliitto Luokka:Kyykkä
Kazumi Totaka

Kazumi Totaka () (s. 23. elokuuta 1967) on japanilainen säveltäjä ja ääninäyttelijä. Hän on säveltänyt musiikkia moneen Nintendon julkaisemaan peliin, kuten Mario Paint ja Animal Crossing. Hänen äänirooleistaan kuuluisin on Mario-pelisarjan Yoshin ääni. Totaka aloitti työskentelyn Nintendolla vuonna 1991 24-vuotiaana. Hän on toiminut pelituotannossa ohjaajana, kun vaikeuksiin ajautunut Wii Music piti pelastaa. Totaka on toiminut Animal Crossing -pelisarjan äänisuunnittelijana. Pelissä esiintyvä kitaraa soittava koirahahmo, K.K. Slider, japaniksi Totakeke (とたけけ) on tavallaan Totakan vastine pelimaailmassa. Eräs Totakan säveltämistä melodianpätkistä on piilotettu useimpiin peleihin, joiden parissa hän on työskennellyt. Ensimmäisen kerran se kuultiin Mario Paintissa; Animal Crossing-peleissä K.K. Slider soittaa sen, jos häntä pyytää soittamaan kappaleen "K.K. Song". == Lähteet == == Aiheesta muualla == * https://nindb.net/feature/totakas-song- guide/index.html Luokka:Japanilaiset säveltäjät Luokka:Vuonna 1967 syntyneet Luokka:Elävät henkilöt
Esko Mannermaa

Esko Valto Mannermaa (21. huhtikuuta 1916 Viipuri - 23\. elokuuta 1975 Helsinki) oli suomalainen näyttelijä. Mannermaa aloitti näyttelijäuransa Viipurin ja Tampereen teattereissa 1930-luvulla. Lisäksi Mannermaa toimi Filmistudion lyhytelokuvien suunnittelijana 1940-luvulla ja selostajana 1960-luvulle saakka. Mannermaa siirtyi 1950-luvulla näyttelijäksi Helsingin kaupunginteatteriin, missä näytteli kuolemaansa saakka. Mannermaa näytteli urallaan 18 elokuvassa vuosina 1940–1971 ja lukuisissa televisio-ohjelmissa ja -elokuvissa, mutta myös useissa radiokuunnelmissa. Mannermaan debyyttirooli oli Fritsu Rantamon osa kepeässä komediassa Herra johtajan "harha-askel" (1940). Hänen tunnetuimpia elokuvaroolejaan olivat patruunan osa elokuvassa Kaunis Kaarina (1955), kamreeri Brynolf Pedantziuksen osa elokuvassa Ihana seikkailu (1962) sekä roolit Komisario Palmu -elokuvissa. Viimeiseksi elokuvaksi jäi Maunu Kurkvaaran Kujanjuoksu (1971), missä Mannermaalla oli apulaispäällikkö Rannan rooli. Mannermaa oli vuosina 1941–1958 naimisissa Elina Vänttisen kanssa ja vuosina 1958–1975 näyttelijä Hillevi Lagerstamin kanssa. Mannermaa kuoli 23. elokuuta 1975 Helsingissä 59 vuoden ikäisenä. Mannermaa sai Pro Finlandia -mitalin vuonna 1972. ==Lähteet== ==Aiheesta muualla== * * Luokka:Suomalaiset näyttelijät Luokka:Pro Finlandia -palkitut Luokka:Vuonna 1916 syntyneet Luokka:Vuonna 1975 kuolleet
Anne Piquereau

Anne Piquereau (s. 15. kesäkuuta 1964 Poitiers, Vienne, Ranska) on entinen ranskalainen yleisurheilija, jonka päälaji oli pika-aitajuoksu. Piquereau saavutti neljä sisäratojen arvokisamitalia 60 metrin aitajuoksussa. Pariisin MM-hallikilpailuissa 1985 hän saavutti pronssia ajalla 8,10 s; välierissä hän juoksi ajan 8,00 s. Sevillan MM-hallikilpailuissa 1991 hän sijoittui viidenneksi. EM-hallikilpailuissa hän sijoittui kahdeksanneksi Göteborgissa 1984 ajalla 8,76 s, saavutti pronssia Pireuksessa 1985 ajalla 8,03 s ja hopeaa Madridissa 1986 ajalla 7,89 s, sijoittui neljänneksi sekä Liévinissä 1987 ajalla 8,05 s että Glasgow'ssa 1990 ajalla 8,02 s ja saavutti vielä pronssia Pariisissa 1994 ajalla 7,91 s. Ulkoratojen arvokilpailuissa Piquereau ylsi kahdesti 100 metrin aitajuoksussa loppukilpailuun. Stuttgartin EM-kilpailuissa 1986 hänet hylättiin välierissä; alkuerässään hän oli juossut ajan 12,96 s. Rooman MM-kilpailuissa 1987 hän sijoittui loppukilpailussa viidenneksi ajalla 12,82 s. Soulin 1988 olympialaisissa hän keskeytti toisissa alkuerissä. Splitin EM-kilpailuissa 1990 hän karsiutui välierissä ajalla 13,08 s ja välieriin hänen tiensä päättyi myös Tokion MM-kilpailuissa 1991 (loppuaika 13,02 s) ja Barcelonan 1992 olympialaisissa (loppuaika 13,22 s). Helsingin EM- kilpailuissa 1994 hän sijoittui loppukilpailussa kahdeksanneksi ajalla 13,25 s; välierissä hän oli juossut ajan 12,93 s. Göteborgin MM-kilpailuissa 1995 hän karsiutui välierissä ajalla 13,09 s. Maailmancupissa hän sijoittui 100 metrin aitajuoksussa toiseksi vuonna 1992. Anne Piquereau voitti Ranskan mestaruuden 100 metrin aitajuoksussa vuosina 1988, 1992 ja 1994. Sisäradoilla hän voitti Ranskan mestaruuden 60 metrin aitajuoksussa vuosina 1985–1987 ja 1990. ==Henkilökohtaiset ennätykset== * 60 metrin aitajuoksu (hallissa): 7,88 s (1990) * 100 metrin aitajuoksu: 12,74 s (1991) * Pituushyppy: 652 cm (1991) ==Lähteet== * * * Luokka:Ranskalaiset pika-aitajuoksijat Luokka:Vuonna 1964 syntyneet Luokka:Elävät henkilöt
Isokaijanen

Isokaijanen, aikaisemmalta nimeltään tarantiinipapukaija (Agapornis taranta) on kaijojen heimoon kuuluva afrikkalainen lintulaji. Sitä esiintyy Eritrean ja Etiopian alueilla. Lintu on vihertävä, ja sen siivissä ja pyrstössä on mustaa. Koiraan naama sekä päälaki ovat punertavat. Isokaijanen on suurikokoinen, aikuisena 17 senttiä pitkä ja 48 gramman painoinen.Black-winged Lovebird World Parrots Trust Se elää pensaikoissa ja metsänreunoissa, joissa se syö hedelmiä ja siemeniä. Sen holotyypin kuvaili Stanley Tarantasta Etiopiasta 1814.IBC == Lähteet == == Aiheesta muualla == *ITIS: Agapornis taranta Luokka:Kaijaset
Groombridge 34

Groombridge 34 on Andromedan tähdistössä 11,6 valovuoden päässä Maasta sijaitseva kaksoistähti, jonka molemmat komponentit ovat punaisia kääpiöitä, jotka ovat noin 147 astronomisen yksikön päässä toisistaan. Kirkkaammasta Groombridge 34:stä käytetään lyhennettä GX And ja toisesta GQ And. Luokka:Flare-muuttujat Luokka:Kaksoistähdet Luokka:Paikallinen kuuma kupla
Farida Fatès

Farida Fatès (o.s. Zigha, s. 2. helmikuuta 1962 Duquesne, Algeria) on entinen ranskalainen kestävyysjuoksija. Fatès sijoittui Helsingin EM-kilpailuissa 1994 seitsemänneksi 3 000 metrin juoksussa uransa parhaalla ajalla 8.46,04. Hän osallistui myös 1 500 metrin juoksuun mutta karsiutui alkuerissä. Stuttgartin MM-kilpailuissa 1993 hän karsiutui 3 000 metrin juoksun alkuerissä ja Atlantan 1996 olympialaisissa 10 000 metrin juoksun alkuerissä. Sisäratojen MM- kilpailuissa 1997 Pariisissa hän sijoittui 3 000 metrin juoksussa seitsemänneksi ajalla 8.54,98. Maastojuoksun MM-kilpailuissa Fatès saavutti joukkuepronssia vuonna 1993. Henkilökohtaisella matkalla hän sijoittui 59:nneksi vuonna 1990, 42:nneksi vuonna 1991, kahdeksanneksi sekä vuonna 1993 että 1994, 14:nneksi vuonna 1996 sekä 34:nneksi vuonna 1997. Maastojuoksun EM- kilpailuissa hän sijoittui 14:nneksi ja saavutti joukkuekilpailussa hopeaa Alnwickissa vuonna 1994. Farida Fatès voitti Ranskan mestaruuden 1 500 metrin juoksussa vuonna 1990, 3 000 metrin juoksussa vuosina 1989 ja 1994, 5 000 metrin juoksussa vuonna 1996 sekä maastojuoksussa vuosina 1990, 1996 ja 1997. Vuonna 1994 hän juoksi 5 000 metrillä Ranskan ennätyksen 15.16,41 alittaen Annette Palluyn vanhan ennätyksen 0,03 sekunnilla. ==Henkilökohtaiset ennätykset== * 800 metriä: 2.06,65 (1994) * 1 500 metriä: 4.08,11 (1994) * 3 000 metriä: 8.46,04 (1994) * 5 000 metriä: 15.16,41 (1994) * 10 000 metriä: 31.58,63 (1996) * Puolimaraton: 1.14.48 (2002) ==Lähteet== * * * Luokka:Ranskalaiset kestävyysjuoksijat Luokka:Ranskalaiset maastojuoksijat Luokka:Vuonna 1962 syntyneet Luokka:Elävät henkilöt
Joey Luumäki

Joey Luumäki (oik. Jorma Walter Konkola, s. 1961) on suomalainen ramopunk- muusikko. Hän on tullut tunnetuksi tyylinsuunnan merkittävimpiin kuuluvan Ne Luumäet -yhtyeen laulajana. Taiteilijanimensä hän on saanut yhtyeen esikuvan Ramonesin laulajan Joey Ramonen mukaan. Ne Luumäet -yhtyeen lopetettua toimintansa Joey Luumäki on säveltänyt uutta materiaalia ja esiintynyt silloin tällöin soolokeikoilla. Hän on myös vieraillut eri ramopunk-yhtyeiden levyillä. ==Ne Luumäet== Joey Luumäki on yksi vuosina 1985–1993 aktiivisesti toimineen ja erityisesti 1990-luvun alussa suureen suosioon nousseen Ne Luumäet -yhtyeen perustajista. Hän oli merkittävässä roolissa yhtyeen sanoitus- ja sävellystyössä. Laulamisen lisäksi hän soitti keikoilla akustista kitaraa balladeissa. Studiossa hän soitti myös Ne Luumäkien harvinaiset kosketinsoitinosuudet. ==Joey Luumäki & Tappajatomaatit== Vuonna 2008 Joey Luumäki perusti uuden ramopunk-yhtyeen Joey Luumäki & Tappajatomaatit, jossa soittaa rumpuja Ne Luumäet-yhtyeen jäsen Kaide Luumäki. Yhtye julkaisi 2009 EP:n nimeltä Elämä on Punk ja 2010 esikoisalbuminsa Villi itä . == Lähteet == ==Aiheesta muualla== * * Joey Luumäki Ramopunk.com -sivustolla Luokka:Suomalaiset rocklaulajat Luokka:Vuonna 1961 syntyneet Luokka:Elävät henkilöt
Pierre Alard

Pierre Alard (17. syyskuuta 1937 Bordeaux, Gironde, Ranska – 13. tammikuuta 2019 Luçon) oli ranskalainen yleisurheilija, jonka päälaji oli kiekonheitto. Alard edusti maataan neljissä arvokisoissa mutta ei kertaakaan selviytynyt karsinnasta loppukilpailuun. Melbournen 1956 olympialaisissa hän karsiutui tuloksella 46,18 m, Tukholman EM-kilpailuissa 1958 tuloksella 45,94 m, Rooman 1960 olympialaisissa tuloksella 51,02 m ja Belgradin EM-kilpailuissa 1962 tuloksella 49,96 m. Ranskan mestaruuden 181-senttinen ja aktiivivuosinaan 107 kiloa painanut Alard voitti vuosina 1956, 1959–1965 ja 1967–1969. Hän paransi maansa ennätystä kahdeksan kertaa vuosina 1959–1962: kesäkuussa 1959 hän vei ennätyksen Serge Grisonilta tuloksellaan 52,25 m ja syyskuussa 1962 hän heitti viimeisen ennätyksensä 55,32 m, jonka ylitti Raymond Baché vasta vuonna 1969. ==Henkilökohtaiset ennätykset== * Kiekonheitto: 56,26 m (1969) * Moukarinheitto: 57,80 m (1965) * Kuulantyöntö: 16,22 m (1964) ==Lähteet== * ===Viitteet=== Luokka:Ranskalaiset kiekonheittäjät Luokka:Vuonna 1937 syntyneet Luokka:Vuonna 2019 kuolleet
Hans von Boetticher

Hans von Boetticher (30. elokuuta 1886 Staraja Derewnja – 20. tammikuuta 1958 Coburg) oli saksalainen eläintieteilijä, jonka tutkimusalaa olivat hyönteiset ja linnut. Boetticher oli oppiarvoltaan tohtori ja toimi Coburgin museon johtajana. Hän luokitteli lintuja niiden morfologisten, eliömaantieteellisten ja fylogenisten ominaisuuksien mukaan. Hän tutki etenkin sorsia, hanhia, turakoja, papukaijoja, kyyhkyjä ja merilintuja. Hän nimesi amazoniantavin suvun Amazonetta, sepelsorsan suvun Specularis ja preeriapöllön (Athene cunicularia) alalajin pichinchae.ITIS == Teoksia == * Gänse- und Entenvögel aus aller Welt (1952) * Albatrosse und andere Sturmvögel (1955) * Lärmvögel, Turakos und Pisangfresser (1955) * Fasanen, Pfauen, Perlhühner und andere Zierhühner (1956) * Pelikane, Kormorane und andere Ruderfüßler (1957). == Lähteet == Luokka:Saksalaiset eläintieteilijät Luokka:Saksalaiset ornitologit Luokka:Saksalaiset entomologit Luokka:Vuonna 1886 syntyneet Luokka:Vuonna 1958 kuolleet
Anastasio Alfaro

Anastasio Alfaro (16. helmikuuta 1865 Alajuela, Costa Rica − 20. tammikuuta 1951) oli costaricalainen eläintieteilijä, geologi ja tutkimusmatkailija. Alfaro opiskeli Santo Tomasin yliopistossa. Hän toimi Costa Rican kansallismuseon johtajana. Alfaro nimesi linnuista ruskohelmipöllön (Aegolius ridgwayi) Robert Ridgwayn kunniaksi.ITIS == Lähteet == Luokka:Ornitologit Luokka:Costaricalaiset henkilöt Luokka:Vuonna 1865 syntyneet Luokka:Vuonna 1951 kuolleet
Jorma Kajava

Jorma Kalervo Kajava on suomalainen tekniikan lisensiaatti ja toiminut tietoturva-alan tutkimusprofessorina Lapin yliopistossa 2005–2007Lapin yliopisto. Hän on toiminut aiemmin Oulun yliopiston tietojenkäsittelytieteen laitoksella lehtorina vuodesta 1988 lähtien ja määräaikaisena professorina vuosina 2000–2002. Hän on toiminut osa-aikaisena toimitusjohtajana Oulun Tietotekniikka Oy:ssä. ==Lähteet== Luokka:Lapin yliopiston professorit Luokka:Syntymävuosi puuttuu Luokka:Elävät henkilöt Luokka:Suomalaiset professorit
Seiichi Shimokōriyama

Seiichi Shimokōriyama (, s. 1883) oli japanilainen lintutieteilijä. Shimokōriyama oli tohtori Akira Iizukan oppilas. Hän valmistui Tokion yliopiston opettajankoulutuslaitokselta 1904. Vuonna 1911 hän matkusti tutkimaan Korean linnustoa ja kirjoitti pääosan käsikirjoituksesta teokseen Hand-List of the Birds of Korea (1914). Teoksen tekijöiksi mainitaan Iizuka, prinssi Nobusuke Takatsukasa, markiisi Nagamichi Kuroda ja Shimokōriyama. Muut kolme kirjoittajaa eivät ilmeisesti olleet tutustuneet käsikirjoitukseen, sillä pian teoksen ilmestymisen jälkeen he esittivät siihen korjauksia. Alkuperäisessä teoksessa esiteltiin 309 lintulajia ja korjausten jälkeen lajimääräksi jäi 295. Shimokōriyama jatkoi lintujen keräämistä vuosina 1915–1917 ja perusti Soulissa sijainneen LiWongin palatsin museon nahkakokoelman. Hän keräsi lintuja yhdessä konservaattori Naotarō Tōdan kanssa. Lokakuussa 1917 Shimokōriyama julkaisi luettelon Soulin museon lintukokoelmasta A List of the Birds in the Seoul Museum. Luettelossa mainitaan 318 Koreassa tavattua lintulajia. Tämän jälkeen hän ei enää tehnyt maastotutkimuksia, vaan vetäytyi LiWongin palatsin puutarhuriksi, ja yleni puutarhojen johtajaksi 1928. == Lähteet == * Internet Archive Luokka:Japanilaiset ornitologit Luokka:Vuonna 1883 syntyneet Luokka:Kuolinvuosi puuttuu
Sauro Tomà

Sauro Tomà (4. joulukuuta 1925 La Spezia, Italia – 10. huhtikuuta 2018) oli italialainen jalkapalloilija. Tomà oli pelipaikaltaan puolustaja. Hän edusti vuosina 1945–1955 Vogheraa, Speziaa, Torinoa, Bresciaa ja Baria. Tomà oli yksi Torinon 1940-luvun suurjoukkueen eli Grande Torinon pelaajista. Hän voitti Torinon riveissä Italian-mestaruuden vuosina 1948 ja 1949. Tomà jäi ainoana Torinon pelaajana henkiin Supergan lento-onnettomuuden jälkeen. Hän ei osallistunut matkalle loukkaantumisen vuoksi. ==Lähteet== Luokka:Italialaiset jalkapalloilijat Luokka:Vuonna 1925 syntyneet Luokka:Vuonna 2018 kuolleet
Stanton Friedman

Stanton Terry Friedman (29. heinäkuuta 1934 – 13. toukokuuta 2019UFO researcher Stanton Friedman dies after half-century effort to prove alien life) oli yhdysvaltalainen ufologi. Hän valmistui Chicagon yliopistosta 1955.Story, Ronald, editor, The Encyclopedia of UFOs;Garden City: Doubleday & Company, Inc, 1980, ISBN 0-385-13677-3 ja toimi 14 vuotta ydinfyysikkona yhtiöissä:General Electric, General Motors, Northrop Grumman Electronic Systems, TRW|TRW Systems, Aerojet General Nucleonics ja McDonnell Douglas. Friedman oli virallisena tutkijana Roswellin tapauksessa.Berliner, D. & Friedman, S.T. (2004). Crash at Corona: The U.s. Military Retrieval And Cover- up Of A Ufo. Cosimo, Inc. ISBN: 1931044899, 9781931044899 SETI-ohjelmasta hänellä on poikkeava näkökanta. 1968 Friedman esitti kongressin edustajainhuoneessa, että UFOt ovat totta. ==Argumentit== Kaksi argumenttia Friedman, S. (2008). Flying Saucers and Science: A Scientist Investigates the Mysteries of UFOs. Franklin Lakes, NJ: New Page Books ISBN: 978-1-60163-011-7 # On olemassa erittäin runsaasti todistusaineistoa siitä, että planeetallamme on älykästä elämää, jota emme tunne. # Suuri osa tutkimusaineistosta on ollut salaista vuodesta 1947. == Videot == * Safespace - Fastwalkers - Talvi 2006 * UFOs: Stanton Friedman's revelation - haastattelu Stanton Friedman * 2 DVDs - FLYING SAUCERS ARE REAL DVD (NOT VHS) Vol. 1, 1993 Video 84 min. (Filmed at Kennedy Space Center) FLYING SAUCERS ARE REAL Vol. 2, 1996 * 2006 2 disc DVD "UFO SECRET MJ-12: Do You Believe in Majic?". "Includes Canadian TV Broadcast "Do You Believe in Majic?" (Mostly Stan Friedman vs. Karl Pflock + Stan Friedman's Lecture at Aztec 2003 about Roswell and MJ-12++ outtakes from DYBM. * RECOLLECTIONS OF ROSWELL DVD 105 min. 27 Roswell todistajaa. * "Are Flying Saucers Real?" VHS, USAF majuri James Magaha. Middle Tenn. State Univ. tammikuu 2004. * UFOs Are Real (1979) VHS - 92 min. == Audio == === CD:t === * UFOs: The Real Story (1996) * New CD of the Ramey Memo Scans and Enhancements === Radiohaastattelut === * Binnall of America - Part 1 and Part 2 - December 24, 2005 * Binnall of America - Part 1 and Part 2 - December 23, 2006 * Binnall of America - Part 1 and Part 2 - December 23, 2007 * Binnall of America - Part 1 and Part 2 - December 22, 2008 == Lähteet == == Aiheesta muualla == * Stanton T. Friedman - HomepageKotisivu * Stanton T. Friedman - Statement * Interview with Stanton Friedman Haastattelu Luokka:Yhdysvaltalaiset fyysikot Luokka:Yhdysvaltalaiset ufotutkijat Luokka:Vuonna 1934 syntyneet Luokka:Vuonna 2019 kuolleet
Honkilahden vaakuna

Honkilahden vaakuna on saanut aiheensa kunnan maantieteestä. Siika viittaa runsaskalaiseen Pyhäjärveen, ja alueen metsiköt ovat kuusivaltaisia. Vaakunan selitys on ”hopeakentässä vihreä kuusi, sen alla vihreä, aaltokoroinen tyviö, jossa hopeinen uiva siika”. Vaakunan on suunnitellut Gustaf von Numers, ja se vahvistettiin käyttöön 12. maaliskuuta 1951. Vaakuna muuttui epäviralliseksi kotiseutuvaakunaksi 1970, kun Honkilahti liitettiin Euran kuntaan. == Lähteet == * Luokka:Suomen entisten kuntien vaakunat Luokka:Gustaf von Numersin suunnittelemat kunnanvaakunat Luokka:Honkilahti
QCM

QCM voi tarkoittaa ainakin seuraavia: * quartz crystal microbalance, QCM, massanmuutoksia nanogramman tarkkuudella mittaava järjestely * Québec Cartier Mining Company, QCM, kanadalainen kaivosyhtiö * Chemin de fer Cartier, yhtiölyhenne QCM, kanadalainen rautatieyhtiö * Queen City Metro, joukkoliikenneyhtiö.
PTO

Lyhenne PTO voi tarkoittaa ainakin seuraavia: * United States Patent and Trademark Office, patentti- ja rekisteritoimisto * Pacific Theater of Operations, toisen maailmansodan aikainen Tyynenmeren sotilastoiminta-alue * Teleoperaattori, * * Voiman ulosotto (Power Take Out) koneissa, kuten traktoreissa työlaitteiden käyttöä varten * puutarhaopettaja, PTO == Lähteet ==
Liputtajat

Liputtajat (Parotia) on paratiisilintujen heimoon kuuluva lintusuku. Sukuu kuuluu 6 lajia. == Liputtajiin (Parotia) kuuluvia lajeja == * Arfakinliputtaja (Parotia sefilata) * Fojanliputtaja (Parotia berlepschi) * Idäntöpöliputtaja (Parotia helenae) * Kuningasliputtaja (Parotia wahnesi) * Kuningatarliputtaja (Parotia carolae) * Töpöliputtaja (Parotia lawesii) ==Lähteet== == Aiheesta muualla == *ITIS: Parotia Luokka:Paratiisilinnut
Judo kesäolympialaisissa 1988

Soulin kesäolympialaisissa 1988 kilpailtiin judossa seitsemässä eri painoluokassa. Edellisissä olympialaisissa käytössä ollut avoin sarja karsittiin pois. Naisten judo esiintyi näytöslajina ensimmäisen kerran olympialaisissa. Ensimmäistä kertaa judon olympiahistoriassa Japanin ei onnistunut voittaa mitalitaulukkoa, vaan maa sijoittui kolmanneksi Etelä- Korean ja Puolan jälkeen. Itävallan Peter Seisenbacherista ja Japanin Hitoshi Saitosta tuli näissä kisoissa historian ensimmäiset kaksinkertaiset judon olympiakultamitalistit. ==Mitalistit== ===Miehet=== Sarja Kultaa Hopeaa Pronssia 60 kg Kim Jae-Yup Kevin Asano Shinji Hosokawa Amiran Totikašvili 65 kg Lee Kyung-Keun Janusz Pawłowski Bruno Carabetta Yosuke Yamamoto 71 kg Marc Alexandre Sven Loll Mike Swain Georgi Tenadze 78 kg Waldemar Legień Frank Wieneke Torsten Brechot Bašir Varajev 86 kg Peter Seisenbacher Vladimir Šestakov Akinobu Osako Ben Spijkers 95 kg Aurélio Miguel Marc Meiling Dennis Stewart Robert Van de Walle yli 95 kg Hitoshi Saito Henry Stöhr Cho Yong-Chul Grigori Veritšev ==Mitalitaulukko== 1 2 0 1 3 2 1 1 0 2 3 1 0 3 4 4 1 0 1 2 5 1 0 0 1 5 1 0 0 1 7 0 2 1 3 8 Länsi-Saksa 0 2 0 2 9 0 1 4 5 10 0 1 1 2 11 0 0 1 1 11 0 0 1 1 11 0 0 1 1 ==Lähteet== *Olympiamitalistit KOK:n sivustolla *Sports123.com *Videoita 1988 kesäolympialaisten judosta 1988 Luokka:Kesäolympialaiset 1988
Boris ja Gleb

Marttyyrit Boris ja Gleb (muinaiskirkkoslaaviksi Борисъ, Глѣбъ; ; ; ; ristimänimet Roman ja David; k. 24. heinäkuuta 1015 ja 5. syyskuuta 1015) olivat ensimmäiset kanonisoidut venäläiset ortodoksisen kirkon pyhimykset. Tiedot Boriksesta ja Glebistä perustuvat Nestorin kronikkaan ja kahteen 1000-luvun pyhimyskertomukseen. Niiden mukaan heidän isänsä oli Kiovan suuriruhtinas Vladimir I (”pyhä apostolien vertainen Vladimir Kiovalainen”) ja äitinsä nimeltä tuntematon Volgan bolgaari. Nykyään oletetaan kuitenkin, että veljeksillä oli eri äidit. Boris hallitsi Rostovia ja oli oletettavasti isänsä suuriruhtinaan kruununperijä. Alaikäinen Gleb puolestaan hallitsi kauempana idässä sijaitsevaa Muromia. Nestorin kronikan mukaan Vladimir I:n vallanperimyskamppailuissa Borisin ja Glebin surmautti heidän velipuolensa Svjatopolk I. Boris löydettiin puukotettuna teltastaan ja vietiin vielä elossa Kiovaan, mutta varjagit päästivät hänet peitseniskulla kärsimyksistään. Kun Gleb oli matkalla Kiovaan kuolevan isänsä luo, hänen kurkkunsa puolestaan katkaisi keittöveitsellä hänen oma kokkinsa. Näiden murhien jälkeen Svjatopolkista tuli suuriruhtinas, kunnes hän puolestaan joutui velipuolensa Jaroslavin karkottamaksi; tästä teosta Jaroslav sai lisänimen Viisas. Boris ja Gleb haudattiin seremoniallisesti Basileoksen kirkkoon Kiovan pohjoispuolella Vyšhorodissa. Jaroslav pyrki valtaan tultuaan aktiiviesti edistämään Boriksen ja Glebin kanonisointia. Lopullisesti heidät julistettiin ensimmäisiksi itäslaavilaisiksi pyhimyksiksi vuonna 1068. Ortodoksisessa pyhimyskalenterissa marttyyriveljesten muistopäivä on 24. heinäkuuta. Vuonna 1724 paavi Benedictus XIII tunnusti heidät myös roomalais-katolisen kirkon pyhimyksiksi; muistopäivä on 2. toukokuuta. Molemmat pyhimyskertomukset sisältävät myös on lukuisia yksityiskohtia, joita kuitenkaan ei tule käsittää kirjaimellisesti. Myös skandinaavinen Eymundin saaga kertoo Boriksen murhasta, mutta sanoo syylliseksi Svjatopolkin sijaan Jaroslavin. == Lähteet == == Aiheesta muualla == * Pyhä marttyyri Boris . Ortodoksi.net * Pyhä marttyyri Gleb . Ortodoksi.net * Princes Boris and Gleb. Orthodox America * Boris (Roman) Ökumenisches Heiligenlexikon Boris ja Gleb Luokka:Venäläiset henkirikosten uhrit Luokka:Sisarukset Luokka:Kristityt marttyyrit
Beethoven (animaatiosarja)

Beethoven on yhdysvaltalainen vuonna 1994 valmistunut 26-osainen animaatiosarja. Sarja perustuu elokuvista tuttuun berhandilaiskoiraan Beethoveniin. Suomessa sarjan jaksoja on esittänyt MTV3-kanava. Jaksoja on julkaistu myös VHS-kasetteina. == Jaksot == Nro: Suomenkielinen nimi Englanninkielinen nimi 1 Vanha Kunnon Jori Good Old George 2 The Pound 3 Koiran Unelmia Dog Dreams 4 Hyvät, Pahat & Puudeli The Good, the Bad, and the Poodle 5 The Experiment 6 The Incredible Pointless Journey 7 Vahtikoira The Guard Dog 8 Mr. Huggs' Wild Ride 9 Ärrin Identiteettikriisi Cat Fight 10 Esikoulun Kauhut The Kindergarten Caper 11 The Gopher Who Would Be King 12 Pet Psychiatrist 13 Cyrano de Beethoven 14 The Mailman Cometh 15 A Cat Named Rover 16 The Dog Must Diet 17 Car Trouble 18 The Mighty Cone-Dog 19 Puppy Time 20 The Morning Paper 21 The Big One 22 Fleas! 23 Scent of a Mutt 24 Down on the Farm 25 Roskapuhetta Trash Island 26 Pitkä viikonloppu The Long Weekend == Äänirooleissa == Hahmo Englanninkielinen ääninäyttelijä Suomenkielinen ääninäyttelijä Beethoven Joel Murray Rauno Ahonen Ärri Joe Pantoliano Jukka Rasila Caesar Bill Fagerbakke Jukka Rasila Inkku Tress MacNeille Petra Karjalainen Jori Newton Dean Jones Antti Pääkkönen Liisa Newton Tress MacNeille Petra Karjalainen Emilia Newton Kath Soucie Henna Haverinen Ryce Newton Nicholle Tom Ted Newton J. D. Daniels Olli Parviainen Mr. Huggs Brian George Jarkko Tamminen Killeri Hank Azaria Jarkko Tamminen Sivuroolit Hank Azaria Brian George Maurice LaMarche Francesca Smith Jarkko Tamminen Jukka Rasila Luokka:1990-luvun piirrossarjat Luokka:Yhdysvaltalaiset animaatiosarjat Luokka:Elokuviin perustuvat televisiosarjat
Hitoshi Saitō

Hitoshi Saitō (, 2. tammikuuta 1961 Aomori – 20. tammikuuta 2015 Higashi- Ōsaka) oli japanilainen judoka, kaksinkertainen olympiavoittaja ja maailmanmestari. Saitō voitti ensimmäisen olympiakultansa Los Angelesin kisoista 1984 ja onnistui uusimaan voittonsa Soulissa 1988. Soulissa Saitōlla oli kovat paineet, sillä judon mahtimaana tunnettu Japani ei ollut vielä ennen Saitōn voittoa saavuttanut yhtään kultamitalia, ja Saitōn luokka oli viimeinen mahdollisuus. Saitō kuitenkin onnistui, ja japanilaiset saivat huokaista helpotuksesta. MM-tasolla Saitō voitti kultaa Moskovasta 1983 ja hopeaa Soulista 1985. Soulin kisojen finaalissa Saitō hävisi Etelä-Korean Cho Yong- Chulille hänen käsivartensa mentyä sijoiltaan Chon lukko-otteessa. Aasian kisoissa Saitō voitti 1986, jälleen Soulissa. Aasian-mestaruuden hän voitti kaksi kertaa yli 95-kiloisissa. Saitō kuoli syöpään 54-vuotiaana. == Lähteet == * Tulokset judoinside.com-sivustolla ===Viitteet=== Luokka:Japanilaiset judokat Luokka:Japanilaiset olympiavoittajat Luokka:Vuonna 1961 syntyneet Luokka:Vuonna 2015 kuolleet
Kari Arkivuo

Kari Arkivuo (23. kesäkuuta 1983 Lahti) uransa lopettanut suomalainen jalkapalloilija. Hän oli pelipaikaltaan vasen laitapuolustaja, mutta kykeni pelaamaan myös oikealla. == Seurajoukkueet == === FC Lahti === Lahdessa syntynyt Arkivuo on FC Kuusysin kasvatti ja hän siirtyi seurasta myöhemmin FC Lahteen. Hän pelasi ensimmäisen liigaottelunsa FC Lahdessa 3. toukokuuta 2001 Interiä vastaan 17-vuotiaana. Arkivuo pelasi debyyttikaudellaan 2001 Veikkausliigassa neljä ottelua, joissa hän teki yhden maalin. Hänet lainattiin samana vuonna FC Pallo-Lahteen, jossa hän teki 11 ottelussa neljä maalia. Yhteensä Arkivuo on pelannut Lahdessa 101 Veikkausliiga-ottelua, joissa hän on tehnyt 12 maalia. === Sandefjord === Vuonna 2006 Arkivuo siirtyi Norjan pääsarjassa pelaavaan Sandefjord Fotballiin kolmivuotisella sopimuksella. Hän aloitti kauden Norjassa hyvin, mutta loukkaantui toukokuun puolessavälissä ja joutui pelaaman otteluita seuran kakkosjoukkueessa.http://plaza.fi/stadion/jalkapallo/euroopan-kentat/euroopan- suomalaiset/kari-arkivuo-haluaa-aloituskokoonpanoon Seura putosi kaudella Adeccoligaeniin, josta se kuitenkin nousi takaisin pääsarjaan kaudeksi 2008.http://www.iltasanomat.fi/urheilu/sandefjord-nousi---kari-arkivuo- lahtokuopissa/art-1288339785842.html === Go Ahead Eagles === Vuonna 2009 Arkivuo siirtyi Hollannin Jupiler Leagueen pelaavaan Go Ahead Eaglesiin puolentoista vuoden sopimuksella, oltuaan tätä ennen seuran testattavana.http://www.iltasanomat.fi/jalkapallo/go-ahead-eagles-testaa-kari- arkivuota/art-1288336523304.html Hän debytoi seurassa vierasottelussa Fortuna Sittardia vastaan. Arkivuo pelasi seurassa 47 sarjaottelua Jupiler Leaguessa, joissa hän viimeisteli kolme maalia. Heinäkuussa 2010 Arkivuo oli Skotlannin pääsarjassa pelaavan Heartsin testattavana.http://news.bbc.co.uk/sport2/hi/football/teams/h/heart_of_midlothian/8850829.stm === BK Häcken === Arkivuo siirtyi kesällä 2010 loppuvuoden kattavalla sopimuksella Ruotsin Allsvenskanissa pelaavaan BK Häckeniin. Sopimuksessa on optio myös kolmesta seuraavasta vuodesta. Hän pelasi loppukaudella Allsvenskanissa viisi ottelua ja seura käytti Arkivuon option. === FC Lahti === Lokakuussa 2019 ilmoitettiin, että Arkivuo on tehnyt yksivuotisen sopimuksen FC Lahden kanssa.Kari Arkivuo palaa FC Lahteen: "Pyrin olemaan esimerkkinä nuorille pelaajille" Helmikuussa 2020 hänet valittiin joukkueen kapteeniksiFC Lahden kapteenisto valittu kaudelle 2020 == Maajoukkue == Arkivuo on pelannut alle 21-vuotiaiden Suomen joukkueessa 15 ottelua. Hän debytoi A-maajoukkueessa Viroa vastaan 12. marraskuuta 2005 ja teki maalin 2-2-tasapelissä. == Lähteet == == Aiheesta muualla == * Kari Arkivuo BK Häckenin sivuilla * Kari Arkivuo Palloliiton sivuilla * Kari Arkivuo Transfermarktin sivuilla Luokka:Suomalaiset jalkapalloilijat Luokka:Vuonna 1983 syntyneet Luokka:Elävät henkilöt
Metatutkimus

Metatutkimus eli kokoomatutkimus eli koontitutkimus tarkoittaa aiempien tutkimusten pohjalta tehtyä synteesiä. Yksinkertaisimmillaan se vain tuottaa painotetun keskiarvon aiemmista tutkimuksista. Näin tulos perustuu aiempien tutkimusten datan yhdisteeseen ja on siten periaatteessa luotettavampi kuin mikään niistä yksinään. Metatutkimusta varten kootaan aiheesta tehtyjä tutkimuksia koskevia aiempia artikkeleita. Metatutkimuksen keskeinen ongelma on olennaisten artikkelien ja luotettavan tiedon löytäminen. Tutkimuksen aloittamisen ensimmäinen vaihe on tutkimusongelman määrittäminen ja jäsentäminen. Sen jälkeen etsitään ja kootaan artikkelit. Eri näkemysten mukaan valintakriteerit on tehtävä joko ennen artikkelien kokoamista tai kriteerit muotoutuvat kokoamisen aikana, niin että materiaalia kootaan mahdollisimman paljon. Ne luetaan ja niistä karsitaan pois epäolennaiset. Valinta voidaan tehdä myös otannalla. Valintakriteerien määrittämiseksi voidaan määritellä avainkäsitteet, ja artikkelien haku tehdään hakuohjelmilla. Kolmas vaihe on artikkelien analysointi. Meta-analyysin tarkoituksena on, että teksteillä saadaan aiheeseen eri näkökulmia ja että koottuna yhteen ne edustavat samaa aluetta. Meta-analyysi on tyypillinen kirjallisuuskatsaus, mutta systemaattisen kirjallisuuskatsauksen voi tehdä myös ilman tilastollisia menetelmiä. ==Lähteet== Luokka:Tieteellinen menetelmä
Kykhreus

Kykhreus oli kreikkalaisessa mytologiassa Poseidonin ja Salamiin, jokijumala Asopoksen tyttären poika. Hänestä tuli Salamiin kuningas tapettuaan saarta tuhonneen käärmeen.Apollodoros: Bibliotheke ('Kirjasto') 3.12.7 (engl. käännös). Hesiodoksen mukaan tilanne oli kuitenkin päinvastainen. Kykhreus olisi kasvattanut käärmeen, kunnes Eurylokhos ajoi sen tiehensä ja Demeter otti käärmeen seuralaisekseen Eleusiihin.Hesiodos: Gynaikon katalogos ('Naisten luettelo') frag. 77 (engl. käännös). Kykhreuksen kerrottiin antaneen nimen Salamiin saarelle äitinsä mukaan,Pausanias: Periegesis tes Hellados ('Kreikan kuvaus') 1.35.2 (engl. käännös). mutta Strabonin mukaan saarta kutsuttiin myös Kykhreiaksi Kykhreuksen hoitaman käärmeen mukaan.Strabon: Geografia 9.1.9 (engl. käännös). Kykhreus kuoli lapsettomana, jolloin valtaistuin siirtyi Telamonille. Kykhreuksella oli pyhättö SalamiissaPausanias: Periegesis tes Hellados ('Kreikan kuvaus') 1.36.1 (engl. käännös). ja Ateenassa häntä kunnioitettiin jumaluutena.Plutarkhos: Theseuksen elämä 10 (engl. käännös). Kykhreus ilmestyi oraakkelin sanoman mukaan käärmeen hahmossa kreikkalaisille näiden taistellessa merellä persialaisia vastaan. == Lähteet == Luokka:Kreikkalaisen mytologian sankarit
Paratiisiharakat

Paratiisiharakat (Astrapia) on paratiisilintujen heimoon kuuluva lintusuku. Sukuun kuuluu 7 lajia. == Paratiisiharakoihin (Astrapia) kuuluvia lajeja == * Arfakinparatiisiharakka (Astrapia nigra) * Helttaotsa (Astrapia carunculata) * Nauhaparatiisiharakka (Astrapia mayeri) * Huoninparatiisiharakka (Astrapia rothschildi) * Smaragdiparatiisiharakka (Astrapia splendidissima) * Töpöhelttaotsa (Astrapia brevicauda) * Viuhkaparatiisiharakka (Astrapia stephaniae) ==Lähteet== == Aiheesta muualla == *ITIS: Astrapia Luokka:Paratiisilinnut
Simon Schama

thumb|150px|Simon Schama Simon Schama (s. 2. helmikuuta 1945) on Yhdysvalloissa opettava Britanniassa syntynyt historioitsija ja professori. Liettuanjuutalaiset juuret omaava Schama tunnetaan muun muassa taidehistoriasarjastaan ”Power of Art”. Hänelle on myönnetty Brittiläisen imperiumin komentajan arvonimi vuonna 2001. ==Julkaisutuotanto== ===Kirjat=== * Patriots and Liberators: Revolution in the Netherlands 1780-1813 (1977) * Two Rothschilds and the Land of Israel (1978) * The Embarrassment of Riches: An Interpretation of Dutch Culture in the Golden Age (1987) * Citizens: A Chronicle of the French Revolution (1989) * Dead Certainties: Unwarranted Speculations (1991) * Landscape and Memory (1995) * Rembrandt's Eyes (1999) * A History of Britain Vol. I (2000, ISBN 0-563-48714-3) * A History of Britain Vol. II (2001, ISBN 0-563-48718-6) * A History of Britain Vol. III (2002, ISBN 0-563-48719-4) * Hang Ups: Essays on Art (2005) * Rough Crossings (2005, ISBN 0-06-053916-X) * The Power of Art (2006, ISBN 0-06-117610-9) * The American Future (2009, ISBN 0-06-053923-2) ===Televisiodokumentit=== * Simon Schama's A History of Britain - BBC (2000) * Rough Crossings: Britain, the Slaves and the American Revolution - BBC (2005) * Taiteen voima (Simon Schama's Power of Art)- BBC (2006) * Mihin menet, Amerikka? (The American Future: A History) - BBC (2008). ==Lähteet== ==Aiheesta muualla== *Faculty Bio, Department of History, Columbia University *Faculty Directory, The Department of Art History and Arceology, Columbia University Luokka:Brittiläisen imperiumin komentajat Luokka:Brittiläiset historioitsijat Luokka:Brittiläiset professorit Luokka:Maisemantutkijat Luokka:Vuonna 1945 syntyneet Luokka:Elävät henkilöt
Chanthaburi

Chanthaburi (, 'kuun kaupunki') on samannimisen provinssin pääkaupunki Thaimaassa. Kaupungilla on thesaban muangin hallinnollinen asema. Chanthaburi sijaitsee lähellä Thaimaanlahden itäistä rannikkoa Chanthaburijoen varrella noin 245 km Bangkokista kaakkoon Baanmankong Pilot Project: City-Wide Upgrading in Chanthaburi, haettu 21.2.2009 . Kaupungissa on asukkaita 86 461 (2000) Thailand City Population, haettu 21.2.2009. Chanthaburi on vilkas jalokivikaupan keskus, ja siellä on merkittävä kristitty vähemmistö. Kaupunki on tunnettu myös hedelmistään, kuten duriosta, mangostanista ja rambutaanista. Kaupungissa on uusgoottilaista tyyliä edustava katolinen Notre Damen katedraali, jonka nykyinen rakennus on peräisin vuodelta 1880. 1893–1904 Chanthaburi oli Ranskan Indokiinan joukkojen miehittämänä Rambhai Barni Rajabhat University: Chanthaburi, haettu 21.2.2009 , kunnes rajakiista Kambodžan ja Siamin välillä ratkesi vaihtokauppaan Laosiin kuuluneisiin alueisiin. == Lähteet == ==Aiheesta muualla== Luokka:Thaimaan kaupungit
Rings of Power

Rings of Power on Naughty Dogin kehittämä ja Electronic Artsin julkaisema roolipeli. Peli on julkaistu vuonna Sega Mega Drivelle. == Lähteet == == Aiheesta muualla == * Luokka:Sega Mega Drive -pelit Luokka:Vuoden 1991 videopelit Luokka:Naughty Dogin videopelit Luokka:Tietokoneroolipelit
Jodaatti

Jodaatti (IO3-) on jodihapon anioni, joka on kolmiulotteiselta muodoltaan pyramidi. Jodaattianionin sisältäviä ioniyhdisteitä kutsutaan myös jodaateiksi. Jodaatteja voidaan valmistaa hapettamalla jodidiliuoksia elektrolyyttisesti. Huonosti liukenevia jodaatteja, kuten kalsiumjodaattia, voidaan tuottaa myös saostamalla. == Erimerkkejä jodaattiyhdisteistä == * Natriumjodaatti (NaIO3) * Kaliumjodaatti (KIO3) * Kalsiumjodaatti (Ca(IO3)2) * Hopeajodaatti (AgIO3) == Jodaattien reaktioita == Jodaatit hajoavat kuumennettaessa, jolloin alkalimetallijodaateista syntyy vastaavia jodideja ja maa-alkalimetallijodaateista ja muista metallijodaateista muodostuu oksideja tai oksijodideja. Jodaatit ovat kohtalaisen hyviä hapettimia ja ne kykenevät muun muassa hapettamaan jodidi-ionin jodiksi. :IO3-(aq) \+ I-(aq) \+ 6 H+(aq) → I2 \+ 3 H2O(l) Mineraalihapon, kuten rikkihapon tai typpihapon, lisääminen metallijodaatin ja -jodidin seokseen pelkistää jodaatin, jolloin vapautuu jodia. :MIO3 \+ 5 MI + 3 H2SO4 → 3 I2 \+ 3 M2SO4 \+ 3 H2O Niin sanotussa Landoltin jodikelloreaktiossa vetysulfiittisuolat, kuten natriumvetysulfiitti, hapetetaan jodaatin avulla. Reaktiossa vapautuu trijodidianioneita, jotka värjäävät reaktioseokseen lisätyn tärkkelyksen tummansiniseksi. Reaktio on tasapainoreaktio ja noin 15 sekunnin kuluessa seos on jälleen väritön ja muuttuu uudelleen siniseksi hetken kuluttua. == Lähteet == * Luokka:Anionit
Avainromaani

Avainromaani () on kirjallisuudentutkimuksen käsite. Romaanityyppinä avainromaani sisältää todellisten, tunnistettavien ihmisten kuvauksia. Nimet on kuitenkin yleensä muutettu. Aihe on usein kirjoittajan oman elämän vaiheista, ja teos on siten aikalaiskuvaus. Menneiden aikojen henkilöitä ja tapahtumia kuvaavaa romaania sanotaan historialliseksi tai dokumenttiromaaniksi. Avainromaani voi kuvata myös organisaatioita tai paikkoja. Avainromaani saattaa vaarantaa kuvattujen henkilöiden yksityisyydensuojan. Avainromaanissa voidaan kostaa loukkauksia ja vastata arvosteluihin. Siinä voidaan vapaasti muokata todellisuutta tarinan vaatimalla tavalla. Avainromaani syntyi Ranskassa 1600-luvulla. Sen ajan seurapiirit ja hovi elivät julkista elämää, mikä oli avainromaanin edellytys. Nykyajan avainromaanin edellytys on tiedonvälityksen vapaus ja sensuroimaton julkisuus. Suomalaisia avainromaaneja on esimerkiksi Juhani Ahon Yksin (1890), jossa keski-ikäistyvä mies ihastuu opiskeluaikojensa toverin nuoreen sisareen. Jo aikalaiset osasivat yhdistää tarinaan Ahon, Arvid Järnefeltin ja Aino Järnefeltin. Kuvioon kuului keskeisenä henkilönä Jean Sibelius, joka oli vastikään kihlautunut Aino Järnefeltin kanssa. Teos herätti huomiota valtiopäiviä myöten, ja Sibelius kirjoitti Aholle taisteluhaasteen, joka jäi kuitenkin lähettämättä. Myöhemmin he ystävystyivät asuessaan naapuruksina. Muita suomalaisia avainromaaneja ovat Helvi Hämäläisen Säädyllinen murhenäytelmä (1941), Hannu Salaman Finlandia-sarja (1976–1983) ja Kreetta Onkelin Ilonen talo (1996). Ulkomaisia tunnettuja avainromaaneja ovat esimerkiksi Ernest Hemingwayn Ja aurinko nousee (1926) ja Simone de Beauvoirin Mandariinit (1954). == Lähteet == ==Aiheesta muualla== * Kirjallisuudentutkimus: avainromaani Tieteen termipankki Luokka:Kirjallisuuden käsitteet Luokka:Kirjallisuustiede
Akira Iizuka

Akira Iizuka (s. noin 1868, k. 1938) oli japanilainen eläintieteilijä ja lintutieteilijä, joka tutki Korean linnustoa. Iizuka valmistui Tokion yliopistosta 29-vuotiaana 1897. Hän työskenteli yliopiston eläintieteellisellä osastolla ja oli oppiarvoltaan tohtori. Hänen oppilaitaan ovat olleet muun muassa Nobusuke Takatsukasa, Nagamichi Kuroda, Yoshimaro Yamashina, Seiichi Shimokōriyama ja Seinosuke Uchida. Iizuka vietti useita kesälomiaan Koreassa ja kirjoitti kolme lyhyttä artikkelia alueen linnustosta, ensimmäisen 1912 ja muut 1914. Myöhemmin hänestä tuli Tokion tieteellisen museon eläintieteellisen osaston johtaja. Hän julkaisi useita teoksia embryologian eli alkiokehitysopin ja meribiologian aloilta. Hänen nimensä esiintyy myös Shimokoriyaman laatiman Hand-List of the Birds of Korea teoksen kirjoittajanelikossa, mutta on todennäköistä, että hän ei osallistunut itse luettelon laatimiseen, vaan Shimokoriyaman kunnianosoituksena. == Lähteet == * Internet Archives (The Birds of Korea, Oliver L. Austin, Jr. 1948) Luokka:Japanilaiset ornitologit Luokka:1860-luvulla syntyneet Luokka:Vuonna 1938 kuolleet
Finlandia-sarja

Finlandia-sarja on Hannu Salaman romaanisarja, joka on ilmestynyt myös yhtenä Otavan 1984 julkaisemana 731-sivuisena niteenä. Se nauttii Salaman teoksista suurinta kirjallista mainetta. Hän koetteli siinä ennakkoluulottomasti romaanimuodon rajoja. Romaanisarjaa on myöhemmin luonnehdittu postmodernistiseksi. ==Osat== *Kosti Herhiläisen perunkirjoitus, 1976, osa 1 *Kolera on raju bändi, 1977, osa 2 *Pasi Harvalan tarina I, 1981, osa 3 *Pasi Harvalan tarina II, 1983, osat 4 ja 6, *Kaivo kellarissa, 1983, osa 5, ===Koko sarja=== *Finlandia-sarja, Otava, 1984, ISBN 951-1-08137-3 ==Lähteet== Luokka:Romaanisarjat Luokka:Vuoden 1984 kirjat Luokka:Hannu Salaman teokset Luokka:Suomalaiset kirjasarjat
Seinosuke Uchida

Seinosuke Uchida (1. joulukuuta 1884 – 28. huhtikuuta 1975) oli japanilainen lintutieteilijä. Uchida työskenteli Japanin maatalousministeriön metsäosastolla. Hän toimi Japanin lintutieteellisen kongressin puheenjohtajana. Uchida tutki väiveitä eli lintujen loisia, ja julkaisi aiheesta useita tieteellisiä tutkimuksia.Kirjallisuusluettelo Uchida mainitaan tohtori Akira Iizukan oppilaaksi.Internet Archives (The Birds of Korea, Oliver L. Austin, Jr. 1948) Uchida nimesi lukuisia uusia eläinlajeja ja alalajeja.ITIS ==Lähteet== Luokka:Japanilaiset ornitologit Luokka:Vuonna 1884 syntyneet Luokka:Vuonna 1975 kuolleet
Kesä Kannaksella

Kesä Kannaksella on Kauko Röyhkän 13. kaunokirjallinen teos. Se ilmestyi Liken julkaisemana 2009. Romaani on kuvaus ihmisistä sodan keskellä. Sen päähenkilönä on tunteeton, tappamaan kouliintunut kaukopartion johtaja, jolle toiset ihmiset ovat vain omien tarpeiden tyydytyksen välineitä. Mutta kun partio vangitsee nuoren venäläisen tytön, mies ei suostu surmaamaan tätä vaikka vanki vaarantaa partion turvallisuuden Karjalankannaksella. Kumpi lopulta voittaa, velvollisuus vai inhimillisyys? Kesä Kannaksella on saanut kriitikoilta myönteisen vastaanoton. Esimerkiksi Helsingin Sanomat (Antti Majander) totesi: == Lähteet == == Aiheesta muualla == * Like Kustannuksen kirja-esittely. * Milla Soikkeli: Kauko Röyhkä kirjoitti vaihteeksi sotaromaanin. 25.3.2009. Luokka:Kauko Röyhkän kirjat Luokka:Vuoden 2009 kirjat